Mazarinettes

***Mazarinettes*** a reer e galleg eus seizh nizez d'ar c'hardinal Jules Mazarin, ar ministr pennañ e Bro-C'hall e-pad yaouankiz ar roue Loeiz XIV. O degas a reas gant tri niz all eus Italia da Vro-C'hall er bloavezhioù 1647 ha 1653.

Klask a reas aozañ dezho dimezioù pinvidik gant priñsed galloudus en Italia pe e Bro-C'hall. Evit kendrec'hiñ noblañsed figus e voe roet madoù e-leizh d'an danvez paotred nevez.

## An nizezed
Merc'hed da ziv c'hoar d'ar c'hardinal Mazarin, Laura Margherita ha Geronima, e oa an nizezed-se. Setu o anvioù :
* Laura Martinozzi (1635-1687), a zimezas da Alfonso IV d'Este, Dug Modena, a voe Dugez Modena ha Reggio adalek 1658 ;
* Laura Vittoria Mancini (1636-1657), a zimezas e 1651 da Louis de Bourbon, Dug Mercœur, hag a varvas da 21 bloaz er gwentloù ;
* Anne Marie Martinozzi (1637-1672), a zimezas e 1654 da Armand de Bourbon, Priñs Conti ;
* Maria Mancini (1639-1715), a zimezas e 1661 d'ar Priñs Lorenzo Onofrio Colonna ;
* Olimpia Mancini (1640-1708), a zimezas e 1657 da Eugène Maurice Savoia, Kont Soissons ;
* Hortense Mancini (1646-1699), a zimezas da Armand Charles de La Porte de La Meilleraye, a voe dugez Mazarin adal 1661 ;
* Maria Anna Mancini (1649-1717), a zimezas da Godefroy Maurice de La Tour d'Auvergne, hag a voe Dugez Bouillon adal 1662.

LauraMartinozzi.jpg|Laura Martinozzi
Laura Mancini 01.jpg|Laura Vittoria Mancini
Anna Maria Martonozzi, Princess of Conti by an unknown artist (Palace of Versailles).jpg|Anne Marie Martinozzi
Marie Mancini (1639-1715).png|Maria Mancini
Olympia Mancini by Mignard.png|Olimpia Mancini, poltredet gant Mignard
Follower of Jacob Ferdinand Voet - Hortense Mancini.png|Hortense Mancini
Marie-Anne Martinozzi (née Mancini), Duchess of Bouillon by Benedetto Gennari.jpg|Maria Anna Mancini, dugez Bouillon, poltredet gant Benedetto Gennari. 


Erruout a rejont e Bro-C'hall an eil war-lerc'h eben, hag int etre seizh ha trizek vloaz da neuze. Meur a abeg en devoa o eontr, ar c'hardinal Mazarin, d'o lakaat da zont da Bariz. Da gentañ e oa aet skuizh gant tud al lez c'hall, ha n'halle ket kaout fiziañs enne, hag a veze o klask noazout outañ. Fellout a rae dezhañ kaout tud kar en dro-dezhañ. Da eil e oa mennet da implij e nized ha nizezed da gadarnaat e zere e kevredigezh hag en istor Bro-C'hall, rak evel den a Iliz n'en devoa ket a vugale, hervez al lezennoù.

Pa zegouezhas an dimezelled e voent kemeret gant ar rouanez Anna Aostria, mamm ar roue yaouank Loeiz XIV, dindan hec'h askell, ma aotreas zoken kelenn ar re yaouankañ gant ar roue hag e vreur er Palais-Royal.

Pan errujont el lez c'hall e voe klevet ar marichal Villeroy o lavarout da eontr ar roue Gaston de France, Dug Orléans : 
«&nbsp;Voilà des petites demoiselles qui présentement ne sont point riches, mais qui bientôt auront de beaux châteaux, de bonnes rentes, de belles pierreries, de bonne vaisselle d'argent, et peut-être de grandes dignités […]&nbsp;»)

E Pariz e souezhas an holl gant o neuz. E-touez ar C'hallaoued a renk uhel e ranke kroc'hen ar merc'hed bezañ gwenn ha kuilh, hag int a oa teñval o dremm ha mistr.

## Rimadell diwar o fennoù
*Mazarinades* a veze lavaret eus ar flemmganoù ha flemmskridoù niverus a-enep Mazarin etre 1648 ha 1653. Setu a lenner en unan : 

E pezhioù all e vez lavaret "priñsezed lous ha naered flaer anezho".

## Levrlennadur
*Combescot, Pierre (1999). *Les petites Mazarines*. Paris: Grasset. ISBN 2-246-47761-1.
*Guth, Paul (1973). Mazarin. *Frankreichs Aufstieg zur Weltmacht*. Frankfurt: Societäts-Verlag. pp.&nbsp;637−670.
*Hillairet, Jacques (1976). Les Mazarinettes ou, Les sept nièces de Mazarin. Paris: Éditions de Minuit. ISBN 2-7073-0138-8.
*Renée, Amédée (1858) . Die Nichten Mazarin's. Studien der Sitten und Charaktere im 17. Jahrhundert. Dresden: Rudolf Kuntze. Retrieved October 15, 2009.
*Saint-Victor, Paul de (1867). "Les Mazarines". Revue du XIXe siècle 4: 323−331.
*Savoie-Carignan, Guy Jean Raoul Eugène Charles Emmanuel de (1911). The seven richest heiresses of France. London: J. Long. Retrieved October 15, 2009.

## Notennoù